Vinars ai 4 di Març 2016, e je stade la cunvigne dai confradis ven a stâi dai firmaiûi de costituzion morâl dal moviment civic culturâl alpin-adriatic dal Fogolâr Civic alì dal storic Bar Zecchini di Place dai Grans a Udin, par comunicazions dal dean prof. Alberto Travain su la definizion dai fiduciaris cun funzions delegadis an par an su la vite interne de fradaie. In plui des posizions za fissadis di coordenadôr o dean, cancelîr e banderârs di sezion, il telâr de socie si à ben insiorât cu lis gnovis figuris dal vicjari (dot.e Maria Luisa Ranzato) e dai conseîrs movimentâi (gjeom. Sergio Bertini, tenôr Gianfranco Savorgnan).
fur_Latn